Իսկ Թրամփի օրակարգը, հատկապես այս օրերին, բավական հագեցած է, հատկապես Մերձավոր Արեւելքի հարցերով: Օրերս ԱՄՆ-ն Երուսաղեմ տեղափոխեց Իսրայելում իր դեսպանատունը, ինչի մասին Թրամփը հայտարարել էր ամիսներ առաջ, երբ Երուսաղեմը ճանաչեց Իսրայելի մայրաքաղաք: Դեսպանատան տեղափոխումը բերեց արյունահեղության, որը հանգեցրեց մի քանի տասնյակ պաղեստինցի ցուցարարների մահվան, Իսրայելի զինվորականների հետ նրանց բախման հետեւանքով: